**Muudatus nr 13**

22.09.2016 sõlmitud

üürilepingule nr Ü10941/16

**Muudatus nr 13**

28.12.2017 sõlmitud

üürilepingule nr Ü14004/17

KOKKULEPE ÜÜRILEPINGUTE MUUTMISEKS

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud *üürileandja*), mida esindab volikirja alusel haldusteenuste direktor Karel Aasrand,

**Maksu- ja Tolliamet**, registrikood 70000349, asukoht Lõõtsa 8a, 15176 Tallinn (edaspidi nimetatud *üürnik*), mida esindab põhimääruse alusel peadirektor Raigo Uukkivi,

ja

**Politsei- ja Piirivalveamet**,registrikood 70008747, asukoht Pärnu mnt 139, 15060 Tallinn (edaspidi nimetatud *PPA*), mida esindab peadirektori 07.11.2024 käskkirja nr 1.1-1/176 alusel peadirektori asetäitja varade alal Janne Alavere,

edaspidi eraldi või ühiselt nimetatud *pool* või *pooled*,

võttes arvesse, et:

1. üürniku ja üürileandja vahel on sõlmitud järgmised üürilepingud (edaspidi ühiselt nimetatud *lepingud* ja eraldi *leping*):

* leping nr Ü10941/16, mille alusel on üürnikul õigus kasutada **Narvas Vestervalli tn 3//5//7 ja Peterburi mnt 1** asuvat üüripinda;
* leping nr Ü14004/17, mille alusel on üürnikul õigus kasutada **Võrumaal Setomaa vallas Lütä külas Luhamaa tollipunkti kinnistul ja** **Luhamaa piiripunkti kinnistul** asuvat üüripinda;

1. pooled sõlmisid 31.07.2023 lepingute lisadena nr 6.4 ja 6.6 „Parendustööde teostamise kokkulepe“  (edaspidi nimetatud *parendustööde kokkulepe*), mille kohaselt üürileandja korraldab PPA nimelmaanteepiiripunktide läbipääsutõkete ja kiirvoldikväravate paigaldamise eesmärgil projekteerimistööde, projekti ekspertiisi, ehitustööde ning omanikujärelevalve tellimiseks riigihanked ningosutab projektijuhtimisteenust;
2. seoses projekteerimistööde tähtaja ja osade toodete tarneaja pikenemise ning tööde maksumuse suurenemisega, soovivad pooled osaliselt muuta parendustööde kokkuleppes sätestatud tingimusi,

leppisid kokku alljärgnevas (edaspidi nimetatud *kokkulepe*):

1. Muuta **parendustööde kokkuleppe punkti 1.6** ja sõnastada see alljärgnevalt:

„**1.6.** Üürileandja on kohustatud osutama teenust selliselt, et kokkuleppe punktis 1.1 nimetatud piiripunktides oleksid **projekteerimise ja ehitustööd** **lõpetatud ja PPA-le ning üürnikule üle antud** **Luhamaa piiripunktis** **hiljemalt 30.06.2025** ja **Narva piiripunktis** **hiljemalt 30.09.2025** tingimusel, et ei esine kokkuleppe punktis 1.10 nimetatud tähtaega edasilükkavaid asjaolusid ning puuduvad mis tahes muud üürileandjast sõltumatud takistused teenuse tähtaegseks osutamiseks.“.

1. Muuta **parendustööde kokkuleppe lisa nr 1 „Tööde loetelu ja eeldatav maksumus“** ja asendada see käesoleva kokkuleppe lisaga.
2. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
3. Kokkulepe on koostatud ja allkirjastatud digitaalselt.
4. Kokkulepe jõustub viimase digiallkirja andmise kuupäevast arvates.

**Kokkuleppele lisa – lepingute lisade nr 6.4 ja 6.6 lisa nr 1 „Tööde loetelu ja eeldatav maksumus“**

**Üürileandja Üürnik PPA**

*(allkirjastatud digitaalselt)* *(allkirjastatud digitaalselt) (allkirjastatud digitaalselt)*

Karel Aasrand Raigo Uukkivi Janne Alavere

haldusteenuste direktor peadirektor peadirektori asetäitja varade alal

Riigi Kinnisvara AS Maksu- ja Tolliamet Politsei- ja Piirivalveamet